

Ufalme na Maagano katika Agano Jipya

Somo la 3

For videos, study guides and other resources, visit Thirdmill at thirdmill.org.

Agano Jipya

Nukuu

**© 2020 Third Millennium Ministries**

Haki zote zimehifadhiwa. Hairuhusiwi kuzalisha sehemu yoyote ile ya chapisho hili katika mtindo wowote (isipokuwa nukuu fupi kwa kusudi la mapitio, maoni, au taaluma) au kwa njia yoyote ile kwa kujipatia faida bila idhini ya mmiliki, Third Millennium Ministries, Inc., 316 Live Oaks Blvd., Casselberry, Florida 32707.

**Toleo la Kiingereza**

Isipokuwa imeoneshwa vinginevyo, Maandiko yote yamenukuliwa kutoka the HOLY BIBLE, NEW INTERNATIONAL VERSION. Toleo la © 1973, 1978, 1984, 2011 International Bible Society. Yametumika kwa idhini ya the Zondervan Bible Publishers.

**Toleo la Kiswahili**

Isipokuwa imeoneshwa vinginevyo, Maandiko yote yamenukuliwa kutoka The HOLY BIBLE IN KISWAHILI, UNION VERSION. PUBLISHED AS BIBLIA MAANDIKO MATAKATIFU. Toleo la © 1997, Bible Society of Tanzania.

**Kuhusu Thirdmill**

Hili ni shirika lililoanzishwa mnamo mwaka wa 1997. Thirdmill ni shirika la huduma ya Kiinjili ya Kikristo ambalo limejikita katika kutoa:

**Elimu ya Biblia. Kwa Ajili ya Ulimwengu. Bila Malipo.**

Lengo letu ni kutoa elimu ya Kikristo pasipo malipo kwa maelfu ya wachungaji na viongozi wa taasisi za Kikristo ulimwenguni kote. Mafunzo haya ni mahsusi kwa wachungaji ambao hawajapata mafunzo ya kutosha ya neno la Mungu yanayoendana na utumishi wao. Tunalifikia lengo hili kwa kuzalisha na kusambaza ulimwenguni kote mtaala wa seminari kwa njia mbalimbali za kimawasiliano kwa lugha ya Kiingereza, Kiarabu, Kimandarini, Kirusi, na Kihispania. Mtaala wetu unaendelea kutafasiriwa katika lugha nyingi mbalimbali kupitia washirika wetu katika huduma hii. Mtaala wetu unajumuisha picha za video, maelekezo yaliyochapishwa/nukuu, ambayo yote yanapatikana kwenye intaneti. Mtaala huu umeandaliwa ili uweze kutumiwa katika mashule, vikundi, na watu binafsi, kwa njia zote mbili; njia ya mtandao na katika jumuia ndogondogo za kujifunza Neno la Mungu.

Kwa miaka mingi, tumeandaa masomo na maudhui ya kiwango cha juu sana na kuyatoa kwa njia rahisi na kupunguza gharama za masomo. Waandishi na wahariri wetu ni wabobezi katika Theolojia. Pamoja na ukweli huo, wao pia ni wazungumzaji wa lugha husika. Masomo yetu yameandaliwa na wanazuoni waliobobea katika Theolojia, wakufunzi wa seminari, na wachungaji wa makanisa kutoka sehemu mbalimbali ulimwenguni. Pamoja na hayo, wabunifu wetu wa picha, wachoraji wa vielelezo na wazalishaji wa Makala wanafanya kazi zao kwa viwango vya juu sana.

Ili kutimiza lengo letu la usambazaji na kuwafikia watu wengi zaidi, Thirdmill imebuni mbinu ya kushirikiana na makanisa, seminari, shule za Biblia, wamishenari, watangazaji Wakristo na wahudumu wa huduma za televisheni, na mashirika mengine. Ushirika wa jinsi hii umewezesha usambazaji wa masomo yetu kwa haraka na kuwafikia viongozi mbalimbali, wachungaji, na wanafunzi wa seminari. Pia tovuti yetu hutumika kama jukwaa la usambazaji na utoji wa Elimu ya ziada ili kukamilisha masomo yetu. Kupitia tovuti yetu Mkristo yeyote yule anaweza kuanzisha darasa la watu wenye lengo la kujifunza Neno.

Thirdmill inatambuliwa nchini Marekani na taasisi ijulikanayo kwa jina la IRS kuwa ni shirika la 501(c) (3). Hii ina maana kuwa shirika linaendeshwa kwa kutegemea michango kutoka makanisani, mashirika, biashara, na watu binafsi. Kwa maelezo zaidi kuhusu huduma yetu, na kujifunza namna ambavyo unaweza kushiriki, tafadhali tembelea tovuti yetu: www.thirdmill.org

**Yaliyomo**

[UTANGULIZI 3](#_Toc168300005)

[UTAWALA WA KIFALME 3](#_Toc168300006)

[Wawakilishi wa Agano 5](#_Toc168300007)

[Agano la Kale 5](#_Toc168300008)

[Agano Jipya 5](#_Toc168300009)

[Sera Stahiki 6](#_Toc168300010)

[Agano la Kale 6](#_Toc168300011)

[Agano Jipya 7](#_Toc168300012)

[Maendeleo Jumuishi 9](#_Toc168300013)

[Agano la Kale 9](#_Toc168300014)

[Agano Jipya 10](#_Toc168300015)

[MIENENDO YA MAHUSIANO 12](#_Toc168300016)

[Ukarimu wa Kuingu 13](#_Toc168300017)

[Agano la Kale 13](#_Toc168300018)

[Agano Jipya 14](#_Toc168300019)

[Vipimo Vya Uaminifu 16](#_Toc168300020)

[Agano la Kale 17](#_Toc168300021)

[Agano Jipya 17](#_Toc168300022)

[Matokeo 20](#_Toc168300023)

[Agano la Kale 20](#_Toc168300024)

[Agano Jipya 21](#_Toc168300025)

[HITIMISHO 23](#_Toc168300026)

[WAANDAAJI WA SOMO 24](#_Toc168300027)

UTANGULIZI

Je, umewahi kugundua namna wafuasi wa Yesu wanavyotumia ishara zinazoeleweka kwa njia mbalimbali? Hivi ndivyo ilivyokuwa hata kwa maneno “Agano Jipya.” Tunarudia alichokisema Yesu “kikombe hiki ni cha Agano Jipya” kila mara tunapokumbuka meza ya Bwana. Na katika dunia nzima, makanisa mengi yana maneno “Agano Jipya” ndani yake. Lakini ukiwauliza wakristo wengi, “je Agano Jipya ni nini?” utapata majibu mengi sawasawa na idadi ya watu uliyouliza. Tofauti zingine kama hizi huwa sio za muhimu. Lakini kama tutakavyoona katika somo hili, wazo la Agano Jipya liliwaathiri waandishi wa Agano Jipya kwa kiasi kikubwa kiasi tunaweza kuzungumzia theolojia yao kama “theolojia ya Agano Jipya”. Na kwa ajili hii, tunahitaji kufanya kila tunachoweza ili kuelewa Agano Jipya ni nini.

Hili ni somo la tatu katika mwendelezo wa *Ufalme na Agano katika Agano Jipya*. Tumelipa kichwa somo hili, “Agano Jipya”. Na katika somo hili tutachunguza namna waandishi wa Agano Jipya walivyoegemea wazo la Agano Jipya katika kurekebisha baadhi ya mitazamo yao muhimu ya kitheolojia.

Somo letu limegawanyika katika sehemu mbili; kwanza, tutaona namna Agano Jipya lilivyoupangilia uongozi wa ufalme wa Mungu. Pili, tutachunguza namna Agano Jipya linavyofunua baadhi ya mabadiliko ya mawasiliano kati ya Mungu na watu wake. Hebu na tutazame kwanza juu ya uongozi wa ufalme wa Mungu kupitia Agano Jipya..

UTAWALA WA KIFALME

Neno la Kiebrania ambalo kwa kawaida linatafasiriwa kama “Agano” ni “*berith*.” Katika Septuaginti, yaani Agano la Kale la Kiyunani, neno hili la Kiebrania linatafasiriwa kama “*diatheke*.” “*Diatheke*”, pia linaonekana kama “Agano” katika Agano Jipya. Yote *berith* na *diatheke* yana maana ya “makubaliano maalumu ama mkataba”. Katika Biblia, tunaona maagano kati ya watu wa umri mmoja. Tunaona pia maagano kati ya wafalme na wananchi wao na kati ya wafalme na wafalme wengine. Na Mungu aliweka Agano kati ya mataifa na watu wake. Katika somo hili, kipekee tunavutiwa na maagano ya Mungu na watu, na hasa Agano lake Jipya katika Kristo.

Ni muhimu kujua kwamba moja kati ya mafanikio muhimu katika uelewa wetu wa agano la Mungu la kibiblia lilifanyika katika nusu ya pili ya Karne ya 20. Katika wakati huo, wasomi wengi walianza kulinganisha maagano ya kibiblia na makundi ya karibu na Mashariki ya zamani na nyaraka zilizoitwa “mikataba ya wenye nguvu na wasio na nguvu”. Nyaraka hizi zilikuwa ni mikataba ya kimataifa kati ya mataifa katika nyakati za Agano la Kale. Katika mikataba hii, mataifa yenye nguvu, au ufalme wenye nguvu, uliongoza falme zao kwa njia ya mikataba; na mataifa yasiyo na nguvu, na wafalme walio dhaifu chini ya mamlaka yao. Kama tutakavyoona, mfanano kati ya Agano la Kibiblia na hawa watawala wenye nguvu na mikataba ya watawala wenye nguvu na wasio na nguvu; inaweka wazi kwamba, Agano la Mungu katika maandiko lilikuwa ndio njia yake ya msingi kwa ajili ya kuendesha mambo.

**Tunaona katika Agano la Kale, na hasa katika kitabu cha Mwanzo, aina mbili tofauti za mikataba iliyowekwa wazi katika maandiko. Kwanza, tunaona kile tunachoweza kuita “mkataba wa usawa” kati ya watu wawili wenye uwezo wa kulingana au mamlaka ya kulingana. Watu hawa wanafanya makubaliano ambayo yanawapatia faida sawa kwa kila mmoja. Kwa hiyo chukulia kwa mfano Abrahamu na Abimeleki. Aina ya pili ya mkataba ambayo tunaiona ni kati ya ambacho baadhi ya watu wa zamani ya Mashariki ya karibu waliita “mkataba wa watawala wenye nguvu na watawala wasio na nguvu.” Hii ilikuwa kawaida kati ya nguvu zinazopishana, mmoja mwenye nguvu na mkuu, ambae inawezekana kabisa anaweza akawa amekuzidi na kukutawala na sasa angelitaka kuwa katika mahusiano ambamo yule mtu mwenye nguvu anapokea faida zote kutoka kwa yule asiyekuwa na nguvu. Kwa hiyo mara kwa mara inahitajika utii kutoka kwa yule asiye na nguvu ili aendelee kuthibitisha utiifu kwa yule mwenye nguvu…lakini kuna faida kwa yule asie na nguvu na hapo ni kwamba mwenye nguvu atakuja kumwokoa pale atakapotekwa na jeshi lolote ama kuvamiwa na jeshi liliko karibu nae, kwa hiyo walikuwa na aina hiyo ya mahusiano ya kiusalama kwa kufaidiana.**

**— Dr. Daniel L. Kim**

**Unajua, tunafikiria katika mazingira ya wafalme mara nyingi wakiwa wadhalimu na wakiwa na utajiri mkubwa na kuwanyanyasa wananchi wao. Lakini katika uhalisia, ufalme katika zama za zamni za karibu ya Mashariki kwenye mazingira ya Yesu na kabla yake kwa kiwango kikubwa ilijengeka katika wazo la Agano. Kwa hiyo tunao ushahidi wa mikataba, mikataba ya kale, ambayo mfalme, au yule Bwana mkubwa, au yule aitwae mwenye nguvu angeliweza kuingia katika makubaliano na baadhi ya watu ambao watakuwa kimsingi watumwa wake ama walio dhaifu kwake, wanayaelezea mahusiano kiasi kwamba yule mwenye nguvu, yule mtawala, anaelelezea kama kifungu ambamo mahusiano yanaweza kuimarishwa, na anaweza kusema kitu kama: nitakupatia wewe ulinzi, nitakupatia mafanikio, nitakupatia utambulisho pale wewe utakaponitolea sehemu ya mazao yako, kwa kushirikiana na mimi kwa kutokushirikina na wafalme/mabwana wengine”. Na kwa hiyo iligeuka na kuwa ni mazingira ya kufaidiana sana kwa namna moja. Na kama tutaanza** **kufikiri kuhusiana na ufalme na asili ya Agano katika misingi ya aina hii ya mkataba, ndipo kile tunachokiona ni aina tofautitofauti ya vifungu vya Agano la Kale vinavyojaribu kufanana kwa ukaribu sana na vipengele vilevile vya mikataba ya wale wenye nguvu.**

**— Mr. Bradley T. Johnson**

Tutautazama uongozi wa ufalme wa Mungu katika njia kuu tatu. Kwanza, tutazingatia umuhimu wa uwakilishi wa Agano. Pili, tutaona namna Agano la Mungu linavyojitazamisha katika sera sahihi kwa ajili ya ufalme wa Mungu. Na tatu, tutaweka wazi namna Mungu anavyoongoza ufalme wake kwa njia ya maendeleo ya ushirikishaji wa sera zake za Agano. Hebu na tutazame kwanza wawakilishi wa Agano la Mungu.

Wawakilishi wa Agano

Kama tulivyokwisha kugundua, watawala wenye nguvu wa kale waliongoza falme zao kwa kufanya mikataba na watawala wasio na nguvu. Hawa watawala wasiokuwa na nguvu waliwakilisha mataifa yao na kusimamia falme zao katika utii kwa wafalme wenye nguvu. Kwa namna ileile Mungu anaongoza ufalme wake kwa kuweka maagano kupitia watu aliowachagua kuwakilisha watu wa agano.

Kuona kile tunachomaanisha, tutaona kwanza namna Mungu alivyowachagua wawakilishi wa Agano katika Agano la Kale. Na baadae tutatazama katika Agano Jipya. Hebu tuanze na Agano la Kale.

Agano la Kale

Sio vigumu kuona kwamba Mungu alichagua wawakilishi wa agano katika nyakati za Agano la Kale. Mwanzo 1–3 na Hosea 6:7 na vyote vinaonesha kwamba Mungu alifanya agano lake la kwanza la kibiblia na Adamu. Mwanzo 6:18 na Mwanzo

9:9-17 kumbuka agano la Mungu na Nuhu. Na katika Mwanzo 15–17, Mungu alifanya Agano na Abrahamu. Kutoka 19–24 inaonyesha kwamba Mungu alimchagua Musa kama mwakilishi wake wa agano. Na mwisho, vifungu kama Zaburi 89 na 132 vinazungumzia Agano la Mungu na Daudi.

Mungu alishughulika na kila mmoja na hawa watu tofautitofauti alipoweka maagano yake. Lakini wote kati yao waliwawakilisha wengine mbele za Mungu katika hukumu ya kifalme ya mahakama ya mbinguni. Maagano na Adamu na Nuhu yanaweza kuitwa “maagano ya jumla” sababu Adamu na Nuhu waliwawalikisha binadamu wote kama watu wa Agano la Mungu. Agano na Abrahamu, Musa na Daudi linaweza kuelezewa kama “agano la kitaifa.” Katika maagano haya, watu hawa waliwakilisha taifa la Israelii na watu wa mataifa walipokelewa katika Israelii wakiwa ni watu wa Agano.

Kuwatunza wawakilishi wa agano katika Agano la Kale ndani ya mawazo yetu, hebu tuone namna Mungu alisimamia Agano Jipya kuptia wawakilishi wa Agano.

Agano Jipya

Agano Jipya kwa kurudiarudia linamtambua Kristo kama mwakilishi wa Agano Jipya. Mungu alimuhusisha kwa njia maalumu sana kwa niaba ya kanisa lake kila Myahudi na mtu wa mataifa ambaye anatambuliwa na Mungu kwa njia ya Kristo. Kama tunavyosoma katika Waebrania 9:15:

Na kwa sababu hii ni mjumbe wa Agano Jipya, ili mauti ikiisha kufanyika kwa kukomboa makosa yaliyokuwa chini ya Agano la kwanza hao walioitwa waipokee ahadi ya urithi wa milele (Waebrania

9:15).

Mafundisho ya aina hiyo hiyo yanaonekana katika vifungu kama Warumi 8:34 and 1 Timotheo 2:5-6.

Ukweli kwamba Kristo ni mwakilishi wa agano la Mungu aliyechaguliwa kwa ajili ya Kanisa unatusaidia sisi kuelewa moja kati ya sifa za muhimu za thiolojia ya Agano Jipya. Sawasawa na ambavyo watafasili wengi wa biblia wametaja, thiolojia ya Agano Jipya “linamhusu Yesu zaidi.” Kwa maneno mengine, kila kipengele cha thiolojia ya Agano Jipya kimeunganishwa kwa ukaribu katika utu na kazi ya Kristo. Lakini kwa nini hili ni kweli? Kwa mfano kwa nini Agano Jipya linafundisha kwamba tunalazimiaka kumwamini Yesu kwa ajili ya wokovu? Kwa nini tusali na tuonyesha upole katika Jina la Yesu? Kwa nini Kanisa linaitwa “mwili wa Kristo”.? Jibu liko wazi Kristo anachukua wajibu wa katikati katika thiolojia ya Agano Jipya kwa sababu Mungu anaongoza kila eneo la maisha katika Agano Jipya kwa njia ya Kristo akiwa mwakilishi wa Kanisa. Kutokukubaliana na ukweli huu wa thiolojia ya Agano Jipya ni kupoteza moja kati ya sifa zake muhimu.

Baada ya kuona ya kwamba Mungu aliongoza ufalme wake kwa njia ya wawakilishi wa Agano, na kwa umaalumu kwa njia ya Kristo katika Agano Jipya, tunapaswa kugeukia sifa nyingine ya pili ya uongozi wa ufalme wa Mungu: sera zinazostahili ambazo zilijengwa na agano la kibiblia kwa nyakati tofauti za historia ya kibiblia.

Sera Stahiki

Mikataba yote ya kale ya Mashariki ya karibu ya watawala wenye nguvu na wasio na nguvu zilikuwa na vipengele vya kufanana, lakini ilikuwa pia na utofauti kwa namna nyingi. Hii ilikuwa ni kwa sababu kila mkataba mmoja ulizungumzia mambo maalumu fulani ambayo yalikuwa ni sehemu muhimu kwa ajili ya mahusiano ya kimataifa. Kwa namna ambayo inafanana maagano yote ya Mungu yalikuwa na vitu vingi kwa kufanana, lakini kila sera za Agano zilitengenezwa maalumu kwa mambo maalumu ambayo yalikuwa ni muhimu katika hatua tofautitofauti za historia ya kibiblia.

Kuona namna sera za maagano ya Mungu zilikuwa sahihi kwa hatua tofauti za kihistoria, tutatazama kwa mara nyingine tena katika maagano ya Agano la Kale, na baadae juu ya sera za Agano Jipya. Hebu na tujali kwanza sera za makubaliano ya Agano la Kale.

Agano la Kale

Usomaji wa maana wa misingi ya Agano la Kale unaweka wazi mtazamo juu ya sera kuwa ulikuwa sahihi kwa hatua fulani za ufalme wa Mungu. Agano la Mungu na Adamu kwa usahihi linaweza kuitwa “msingi wa agano”. Linasisitiza malengo ya ufalme wa Mungu na majukumu ya binadamu katika ufalme wake kabla na baada ya dhambi kuingia duniani.

Baada ya gharika, Mungu aliweka agano na Nuhu kwamba tunaweza kuliita “agano la utulivu”. Agano hili lilijitazamisha juu ya utulivu wa asili ambamo mazingira salama ambamo mwanadamu mwenye dhambi angeweza kutumikia makusudi ya ufalme wa Mungu.

Tunaweza kurejerea Agano la Abrahamu kama “agano la uteule wa Israelii”. Inajitazamisha katika fursa na wajibu wa Israelii kama watu wa Mungu waliochaguliwa. Agano na Musa mara nyingi linaitwa “agano la sheria” kwa sababu lilijitazamisha katika sheria ya Mungu kwa kadri alivyounganisha makabila ya Israelii kuwa taifa. Pamoja na agano hili, Mungu aliwaongoza watu wa Israelii kuingia katika nchi yao ya ahadi.

Na mwisho, tunaweza kulichukulia agano la Daudi kama “agano la kifalme”. Agano hili liliimarisha Israelii kama “ufalme wa kudumu” na kusisitiza namna utawala wa kifalme wa Daudi ulivyopaswa kuongoza Israelii katika huduma za kifalme.

Wakati tunapozingatia sera sahihi zilizotengenezwa na maagano katika Agano la Kale, haipaswi kutushangaza sisi kugundua kwamba Agano Jipya pia lilijenga sera za kifalme ambazo zilikuwa sahihi kwa ajili ya zama za Agano Jipya.

Agano Jipya

Agano Jipya linakuja katika kipindi cha mwisho cha historia ya biblia baada ya maagano ya Mungu na Adamu, Nuhu, Abrahamu, Musa na Daudi. Na kwa sababu hii, Agano Jipya linaweza kuelezewa kama “agano la ukamilifu”. Kama hivyo, liliimarisha sera zilizokuwa zimeandaliwa kuzuia makosa ya nyuma na kutimiliza malengo ya ufalme wa Mungu katika Kristo. Agano Jipya limetajwa katika maandiko kwa mara ya kwanza katika Yeremia 31:31 ambapo tunasoma maneno haya:

“angalia, siku zinakuja”, asema Bwana, “nitakapofanya Agano Jipya na nyumba ya Israelii, na nyumba ya” (Yeremia 31:31).

Katika mtazamo mpana wa mstari huu, neno “siku zinakuja” inamaanisha juu ya mwisho wa uhamisho wa Israelii. Kama tulivyotazama katika somo lililopita, ujumbe wa wakristo wa habari njema au “Injili” ulikuwa kwamba ufalme wa Mungu utafikia mwisho

wake, katika ushindi wa dunia nzima baada ya utumwa wa Israeli kufikia mwisho. Kwa hiyo kuanzia kutajwa kwa kwanza kwa Agano Jipya, tunaona uhusiano wake na utimilifu wa ushindi wa ufalme wa Mungu.

Kwa sababu hii, katika Yeremia 31:33-34 Mungu alifunua sera za Agano Jipya, sera zilizokuwa sahihi kwa hatua hii ya mwisho ya ufalme katika Kristo. Sikiliza Mungu anachokisema:

Bali agano hili ndilo nitakalofanya na nyumba ya Israelii, baada ya siku zile…nitatia sheria yangu ndani yao na katika mioyo yao nitaiandika; nami nitakuwa Mungu wao, nao watakuwa watu wangu. Wala hawatamfundisha kila mtu jirani yake, na kila mtu ndugu yake, wakisema, “mjue Bwana”, kwa maana watanijua wote, tangu mtu aliye mdogo miongoni mwao hata aliye mkubwa miongoni mwao, asema Bwana; maana nitausamehe uovu wao, wala dhambi yao sitaikumbuka tena (Yeremia 31:33-34).

Tambua katika kifungu hiki kwamba Agano Jipya litaleta ufalme wa Mungu katika ukamilifu wake wa mwisho wakati “[Mungu] atasamehe [watu wake] uovu na hatazikumbuka dhambi zao tena”. Katika nyakati hizi za Baraka za mwisho za milele kwa watu wa Mungu, “ataiweka sheria yake katika akili zao na kuiandika juu ya mioyo yao”. Kwa hakika, Mungu ameahidi kulifanya hili kuwa kweli kwa ajili ya kila mtu katika Agano Jipya. Kama anavyosema, “wote watanijua mimi, kuanzia kwa mdogo wao mpaka kwa mkubwa kabisa”.

Sasa katika vifungu kama Kumbukumbu la Torati 10:16 na Yeremia 4:4, mara kwa mara Mungu ameliita taifa la Israelii kwenda nje ya mashirika yao pamoja na maagano yake na kutahiri mioyo yao. Kwa maneno mengine, walipaswa kumpenda kwa undani kwa kuandika sheria yake juu ya mioyo yao. Lakini katika sera za kipindi cha Agano Jipya, Mungu aliahidi kuingilia kiasi kwamba hili lingelikuwa ni kweli kwa ajili ya watu wake wote wa agano.

**Baada ya ufufuo wa Yesu na kupaa, umbo la ufalme wa Mungu lilibakia vilevile kwamba utawala wa Mungu juu ya watu wake mahali pake, lakini namna jambo hilo lilivyoonekana lilibadilika kabisa kwa ujumla. Cha muhimu zaidi toka Yesu kukaa mkono wa kuume wa Mungu ni kama Mtume Petro alivyohubiri siku ya Pentekoste katika Matendo ya Mitume 2, alimwaga Roho wake Mtakatifu juu ya watu wake kama ilivyotabiriwa katika kitabu cha Yoeli. Na kuingiwa kwa Roho ndani ya Wayahudi, na – kilichowashangaza, mwanzoni, aina ya mshangao – hata kwa watu wa mataifa, ni ishara ya kwamba ufalme wa Mungu hautaendelea kubakia na watu wa Israeli, na wana wa Abrahamu, lakini kwa wale ambao wana wa Abrahamu kwa njia ya imani, kama Mtume Paulo anavyosema katika Warumi 4. Kwa hiyo, ufalme wa Mungu unahusisha watu kutoka makabila, taifa na lugha; yeyote aliye na imani katika Kristo atampokea Roho, na yeyote aliye na Roho anaye Mungu akiishi na kutawala katika maisha yake.**

**— Dr. Constantine R. Campbell**

Kama tulivyoona katika somo lililotangulia, Yesu alifundisha kwamba kipindi cha Agano Jipya kitaonekana kwa hatua tatu. Kwanza, kuzinduliwa kwake kulikuja kama mwanzo wa kipindi cha Kristo. Katika hatua hii, Kristo alitimiza mengi lakini sio matarajio yote ya Agano Jipya. Tena katika mwendelezo, kipindi cha Agano Jipya kitaendelea kwa muda usiojulikana kutokana na historia ya kanisa. Katika hatua hii, Yesu ametimiza mengi zaidi lakini sio matarajio yote ya Agano Jipya. Na mwisho wake, kipindi cha Agano Jipya kitafikia utimilifu wake wakati wa ujio wa pili wa Yesu ambapo kila matarajio yatatimizwa kwa ukamilifu.

Utimilifu huu wa sura tatu wa Agano Jipya unatusaidia sisi kutambua sifa ya msingi ya pili ya thiolojia ya Agano Jipya. Sio tu kwamba ilikuwa imejengeka katika Kristo; thiolojia ya Agano Jipya ilikuwa pia imejikita kuelezea sera za Agano Jipya kwa kadri inavyojifunua katika hatua hizi tatu.

Kama matokeo, waandishi wa Agano Jipya walilazimika kutumia muda wao wakirekebisha matarajio katika maisha ndani ya Agano Jipya. Kwa mfano, kinyume na matarajio yaliyojengwa ya Yeremia 31, vifungu kama Mathayo 6:12 na 1 Yohana 1:9 vinaeleza kwamba wanafunzi wa Kristo bado wanahitajika kuomba msamaha kwa sababu bado wanavunja sheria ya Mungu. Tunaona pia katika vifungu kama 2 Wakorintho 11:13 na Wagalatia 2:4 kwamba waumini wa uongo wanabakia katikati ya waumini wa kweli katika Agano Jiya. Ukweli huu na mwingine uliathirika kwa kiwango gani baada ya kuingia kwa sera za Agano Jipya? Kwa njia nyingine, kila eneo la thiolojia ya Agano Jipya lilitumika kujibu swali hili.

Sasa baada ya kuwa tumeona namna Mungu alivyousimamia ufalme wake kupitia wawakilishi wa agano na sera sahihi za kihistoria, tunapaswa kuchunguza maendeleo ya kimuunganiko katika sera ndani ya maagano ya kibiblia.

Maendeleo Jumuishi

Tunapozungumzia sera za agano zinazokua kimuunganiko, mawazoni tunakuwa na kitu kama kukua kwa mti. Mti hubadilika kwa kadri unavyokua kutoka mbegu mpaka kukomaa, lakini bado unabakia ni aina hiyohiyo ya kiumbe. Tunaweza kutazama maagano ya Agano la Kale kwa namna hiyohiyo. Kila agano la Agano la Kale lilikuwa na uwakilishi tofauti wa agano na kujitazamisha katika sera ambazo zilikuwa sahihi kwa wakati fulani katika historia. Lakini sawasawa na mti, kulikuwa na umoja wa kimuunganiko pamoja na hayo mabadiliko.

Tutatazama katika maendeleo ya muunganiko juu ya agano la Mungu, kwanza katika Agano la Kale. Na baadae tutazingatia maendeleo ya kimuunganiko kutoka katika Agano la Kale mpaka katika Agano Jipya. Hebu na tuanze na Agano la Kale.

Agano la Kale

Tunaweza kuona maendeleo ya kimuunganiko ya maagano ya Agano la Kale tunapoweka mawazoni namna sera za maagano ziliendelea kuwa na nguvu wakati wote wa historia ya Agano la Kale. Kwa mfano, tangu wakati wa Adamu Mungu alihakikisha kwamba binadamu, kama sura yake, angeliupanua ufalme wake duniani pote sera hii iliendelea kwa wakati mrefu, lakini haikuwekwa pembeni kabisa.

Tangu nyakati za Nuhu, Mungu alitengeneza utulivu wa asili kama sehemu salama ya viumbe vya Mungu vilivyoanguka kulitumikia lengo lake la ufalme. Sera hii ya kiuongozi ilibadilika kwa njia mbalimbali na maagano mengine baadae, lakini Mungu hakuiweka pembeni.

Tangu wakati wa Abrahamu, Israelii ilipewa fursa maalumu na majukumu kama watu wa Mungu waliochaguliwa. Jukumu hili maalumu katika historia liliendelea pamoja na ongezeko la maagano, lakini halikuondoka kutoka katika uongozi wa ufalme wa Mungu.

Tangu wakati wa Musa, sheria ilitumika kama kiongozi wa Israelii. Sheria hii ilipaswa kutumika tofauti kadri maagano mengine yalivyoongezeka, lakini haikufutwa.

Na tangu wakati wa Daudi, utawala wa kifalme wa Daudi umewaongoza watu wa Mungu katika huduma zake za kifalme. Pamoja na kwamba uongozi huu ulibadilika baada ya Agano Jipya na ufalme wa Yesu haukuwekwa pembeni.

Mtindo wa maendeleo ya kimuunganiko ambao tunauona katika Agano la Kale uliendelea pamoja na Agano Jipya katika Kristo. Hiyo pia iliendelea kimuunganiko tangu maagano ya kwanza.

Agano Jipya

Hebu tutazame tena Yeremia 31:31 ambapo Mungu anasema:

Nitakapoweka agano Jipya na nyumba ya Israelii na nyumba ya Yuda (Yeremia 31:31).

Wote mara nyingi, wakristo wametafa sili neno “Agano Jipya” kumaanisha ya kwamba Agano Jipya kwa ukamilifu wake ni jipya, halina mahusiano na maagano ya kwanza katika biblia. Ni muhimu kujua, ya kwamba neno “jipya” linamaanisha neno la Kiebrania *châdash*. Vifungu kama Isaya 61:4, Ezekieli 36:26 na Ayubu 29:20 vinaweka wazi kwamba neno hili, na aina za majina yanayolizunguka, haikumaanisha “jipya kabisa” badala yake, familia ya maneno ilimaanisha “kufanywa upya”, “kuboreshwa”, “kujengwa upya”, au “kuanzishwa kwa upya”.

Mtazamo huu wa nje unajengwa na ukweli kwamba Mungu alisema Agano Jipya litafanywa na “watu wa Israelii pamoja na watu wa Yuda”. Kwa maneno mengine, Agano Jipya ni agano la kitaifa lililofanywa upya na wana wa Abrahamu na watu wa mataifa waliathiriwa katika ukoo wake baada ya utumwa wa Israelii kufika mwisho.

Kwa hakika sawasawa na kila agano la Agano la Kale kabla yake Agano Jipya lilitengeneza sera ambazo zilikuwa zinaendana na nafasi yake katika historia. Sera hizi mpya zilifunuliwa kupitia Kristo na kupitia Mitume wake na Manabii. Lakini sawasawa na kila agano, Agano la Kale, Agano Jipya lilifanywa upya, likajengwa upya, likakarabatiwa au kuanzisha kanuni ambazo Mungu alikuwa amezijenga katika uongozi wa Agano la awali.

**Tunapofikiria juu ya ufalme wa Mungu katikati ya kanoni ya maandiko na katika historia yote ya ukombozi, kuna mabadiliko katika uongozi wake kwa kadri unavyofanya kazi kupitia Agano la kibiblia na kufikia utimilifu katika Kristo. Kwa hiyo, kwa mfano na hasa katika Agano la Kale, sawasawa na Mungu aletapo mpango wake wa ukombozi kupitia taifa la Israelii mpaka katika Agano la Kale, anatenda kazi kimsingi na taifa, anatenda kazi kimsingi katika mazingira ya uungu, uwakilishi unaoonekana katika misingi ya taifa hilo ambapo kupitia hivyo ndivyo vitakavyopelekea ujio wa Masihi, ujio wa Bwana Yesu. Na unaona wingi wa uongozi wa ufalme umefungwa katika sera hizo katika maeneno fulani mahali, ardhi, chini ya utawala fulani na serikali na kuendelea. Na tena unapofikiria kuhusiana na utimilifu wake katika Kristo, kadri unavyopelekea ufalme kupita katika Agano Jipya, kuna mabadiliko mengine. Kwa vyovyote vile Kristo ndiye mfalme yeye ndiye atimizae aina na kivuli cha Agano la Kale. Anatimiza wajibu wa Daudi na Musa. Na ndiye ambaye katika uhai wake na kifo na ufufuo anazindua ufalme, analeta utawala wa ukombozi wa Mungu katika dunia hii, na tena analeta jamii ya kimataifa kile tunachokiita Kanisa, ambapo mtu mpya, Myahudi na mtu mmataifa kwa pamoja ili kwamba yeye sasa anatawala ndani na kupitia kanisa…ni utawala wa kiroho na ufalme wa Kristo kupitia watu wake kama wanaume na wanawake na vijana na mabinti wanapoingia katika imani na kutubu. Kwa kadri wanavyoamini, wanaingia katika ufalme huo. Utawala unaookoa wa Mungu unaleta ndani yake watu ambao wanatoka kila kabila, taifa na lugha. Na inajionyesha yenyewe katika kanisa la mtaa ambapo kuna aina ya uungu huko ambako Kristo anatawala watu wake katika kanisa la mtaa lakini sio kwa namna ile ile kama ilivyokuwa chini ya taifa la Israelii ya kale.**

**— Dr. Stephen J. Wellum**

**Kwa hiyo tunapofikiria juu ya uongozi wa Mungu katika ufalme wake na namna utakavyobadilika, kwa hakika hatutaki kufikiri juu yake kama aina ya mlolongo wa utawala unaojaribu kufikiria juu ya muundo mpya wa uongozi kwa sababu ule wa kwanza haukufaulu, kwa hiyo ni kama ana “mpango B”. Haiwezekani kuwa hivyo. Malengo yake yanapaswa kuwa na mtiririko. Kwa hiyo, ni vizuri sana, ninafikiri, kuchukulia kwamba kanuni zake za uendeshaji zitaendelea kufanana na kila kufikiri aina gani ya mabadiliko yanaweza kuwa yameingizwa. Katika swala hili, ninafikiria ukweli kwamba Yesu hayupo tena ni muhimu ili ya kwamba Roho aweze kuja, ili kwamba kanisa litiwe nguvu na sio peke yake kujikita juu ya mwili wa Yesu katika eneo fulani lakini liko huru kutawanyika pamoja na Roho wa Yesu ili kupeleka ujumbe, kupeleka utume katika dunia yote. Sasa, kuna mabadiliko haya katika maagano ambapo kile ambacho hapo awali kimefanyika chini ya mwili sasa kimetiwa nguvu na Roho ili kwamba lengo la Agano la Kale kumpenda Mungu kwa moyo wako wote, akili, na roho, na nguvu, na kumpenda jirani yako kama unavyojipenda mwenyewe waamini sasa wametiwa nguvu kuyafanya hayo.**

**— Dr. Sean McDonough**

Maendeleo haya ya kimuunganiko kati ya maagano ya Agano la Kale na Agano Jipya yanatupatia sisi mtazamo wa tatu wa muhimu juu ya thiolojia ya Agano Jipya. Katika nyongeza ya kujengeka katika Kristo na kujitazamisha katika sera ambazo zilikuwa sahihi kwa ajili ya sura tatu zinazojiweka wazi za ufalme wa Kristo, thiolojia ya Agano Jipya ilijengeka katika thiolojia ya Agano la Kale.

Katika kiini chake, thiolojia ya Agano Jipya haikuwa imani mpya. Badala yake, waandishi wa Agano Jipya walitumia mafundisho ya Agano la Kale katika nuru ya ufunuo wa Mungu ndani ya Kristo. Hii ndio sababu Agano Jipya ni dogo. Lilibeba usahihi usiofutika wa Agano la Kale. Hii ndio pia sababu waandishi wa Agano Jipya walirejerea mara nyingi katika Agano la Kale ili kuijenga mitazamo yao ya kithiolojia. Kwa hiyo pale tunaposema kwamba thiolojia ya Agano Jipya ni thiolojia mpya ya Agano, hatumaanishi ya kwamba kwa namna fulani imeondolewa kutoka katika Agano la Kale. Kinyume chake, kila eneo la thiolojia ya Agano Jipya linahusisha na kujenga juu ya thiolojia ya Agano la Kale.

Mpaka hapo katika somo letu juu ya Agano Jipya, tumechunguza juu ya uongozi wa ufalme wa Mungu. Na sasa tutageukia sehemu kuu ya sura yetu ya pili katika somo hili: mahusiano ya mabadiliko kati ya Mungu na watu wake katika Agano Jipya.

MIENENDO YA MAHUSIANO

Waandishi wa Agano Jipya walielezea mawasiliano kati ya Mungu na watu wake wa agano kwa njia nyingi. Walitaja neema ya Mungu pamoja na hasira yake. Walifundisha utii na pia walionya juu ya uasi. Walielezea namna Mungu anavyowalinda wengine na mabaya na namna anavyowatia wengine katika mateso. Hizi na rejea zingine nyingi za moja kwa moja na zisizo za moja kwa moja juu ya mawasiliano kati ya Mungu na watu wake zinaibua maswali ya muhimu. Kwa mfano, ni mitazamo ipi ya kitheolojia iliyofunika misingi ya aina hizi? Iliwezekanaje waandishi wa Agano Jipya kupata ufahamu wa haya yote? Waliwezaje kushughulikia mabadiliko ya uungu na mwingiliano na binadamu?

Kwa mara nyingine tena, tutaanza na historia ya nyuma kuhusu mikataba ya zamani ya mashariki ya karibu ya watawala wenye uwezo, na watawala wasio na uwezo. Kwa maneno ya jumla, mikataba hii ilijikita katika vipengere vitatu vya mwingiliano kati ya Wafalme wenye nguvu na wasion na nguvu. Kwanza, Wafalme wenye nguvu wakati wote walidai kwamba walionyesha huruna kwa wale wafalme wasio na nguvu. Pili, wafalme wenye nguvu pia waliweka wazi njia fulani ambamo wafalme dhaifu kwao walopaswa kuonyesha utiifu kwao. Na tatu, wafalme wenye nguvu waliweka wazi matokeo ya baraka na laana ambazo wafalme wasio na nguvu wangelitegemea ama katika uaminifu au uasi. Sasa, tunahitaji kusema kwamba wafalme wenye nguvu wakati wote walitunza haki ya kusimamia misingi ya maagano yao kwa kadili walivyoona inafaa. Lakini kwa ujumla, huruma, utiifu na madhara yake vilitengeneza kanuni za msingi zilizoongoza mikataba hii ya mahusiano

Na kwa namna moja au nyingine, mahusiano kati ya Mungu na binadamu kama mbavyo tuko karibu kuona, vipengele vinaonekana katika maagano ya kibiblia. Tunahitaji kutunza akilini kwamba kama mfalme mkuu, Mungu alikuwa ndiye aliyeamua namna mabadiliko ya maagano yake yangelifikia kutoa matunda. Na alifanya hivi kutokana na hekima yake isiyo linganishwa, na wala sio kwa mujibu wa matarajio ya kibinadamu. Hii ndiyo sababu maandiko yanaelezea kwamba mahusiano ya

Mungu na wanadamu wakati wote hayaeleweki kibinadamu. Lakini vifungu kama Kumbukumbu la Torati 29:29, Isaya 55:8-9, Zaburi kadhaa, na kitabu chote cha Ayubu na Muhubiri kinatukumbusha, namna Mungu alivyotekeleza haya mabadiliko wakati wote yalikuwa mazuri na ya hekima.

Tutachunguza mabadiliko ya mahusiano kati ya Mungu na watu kwa kuanzia kukumbuka ukarimu wa Mungu kwa watu wake. Pili, tutaona jinsi maagano ya kibiblia yalivyohusisha vipimo vya utiifu katika Agano kwa Mungu. Na tatu tutazungumzia matokeo ya baraka na laana kwa ajili ya uaminifu na uasi. Hebu na tuanze na ukarimu wa Mungu.

Ukarimu wa Kuingu

Tutatazama juu ya vipengele vya ukarimu wa Mungu katika maagano ya Agano la Kale na Agano Jipya pia. Hebu tuzingatie kwanza ukarimu wa Mungu katika Agano la Kale.

Agano la Kale

Agano la Kale linao utajiri wa uwazi kwamba ukarimu wa Mungu au upole, vyote vilianzisha na kuimarisha mahusiano yaliyojengwa na maagano yake. Kwa kuanzia, Mungu alionyesha ukarimu wa kiungu kwa Adamu kama mwakilishi wa Agano lake katika agano la msingi. Kabla ya anguko la Adamu katika dhambi, Mungu alimkarimia kwa kutengeneza bustani ya Edeni na kumweka yeye humo kama mfano wa Mungu. Na pia alimwaga neema yake ya ukombozi juu ya wazazi wetu wa kwanza, Adamu na Eva, baada ya anguko lao katika dhambi. Kwa nyongeza, Adamu aliwakilisha binadamu wote katika mahakama ya Mungu. Kwa hiyo upole aliuonyesha Mungu kwa Adamu ulirithishwa katika Agano la watu aliowawakilisha. Kwa njia moja au nyingine Mungu aliendelea kuonyesha neema kwa watu wote, pamoja na wasioamini. Na kwa waamini wa kweli, kama Habili Seth na wengine wengi, Mungu aliwaonyesha pia neema ya wokovu.

Katika kipindi chote cha maisha yake, Nuhu alipokea pia ukarimu wa kiungu – neema ile ya kawaida na neema ya wokovu – kama wawakilishi wa Agano la Mungu katika Agano la utulivu. Na, sawa sawa na ilivyo katika Agano la Adamu, upole aliouonyesha Mungu kwa Nuhu pia ulirithishwa juu ya watu wa agano waliowakilishwa na Nuhu: binadamu wote. Katika njia mbalimbali, Mungu aliwaonyesha watu wote neema ya ujumla. Na kwa waumini wa kweli, na hasa katika uzao wa Shemu, Mungu pia alionyesha neema ya wokovu.

Abrahamu pia alikutana na ukarimu wa Mungu wa ujumla na wa neema ya wokovu kama mwakilishi wa agano la Mungu katika Agano la kuchaguliwa kwa Israelii. Upole wa Mungu alioonyeshwa Abrahamu pia ulionyeshwa kwa watu wa agano aliowawakilisha: waisraeli, na watu wa mataifa ambao wangeathiriwa katika Israeli. Na aliona kama sawa sawa na alivyoona inafaa, Mungu alionyesha neema ya wote kwa watu wa agano hili, pamoja na wasioamini kama vile Esau. Lakini Mungu pia alimwaga neema yake ya wokovu kwa baadhi ya walio waaminifu kama vile Yakobo, Yusufu na wengine wengi.

Kama hadithi ya maisha ya Musa inavyotuambia, Mungu aliuonyesha ukarimu wa kiungu wa jumla na neema ya wokovu kwa njia maalumu kwa Musa mwenyewe kama mwakilishi wa Agano la sheria. Na upole ambao Mungu alionyesha kwa Musa ulirithishwa pia kwa wale aliowawakilisha: taifa la Israeli na wale walioathiriwa katika Israeli. Wana wa Israelii wote walifaidika kutokana na neema ya jumla, hata kwa wale ambao hawakuwa na imani ya wokovu. Na Mungu pia alionyesha neema yake ya wokovu kwa wengi waliokuwa Israeli na kufanyika kuwa sehemu ya Israeli.

Mwisho wa yote, Daudi alipokea ukarimu wa kiungu wa jumla, na neema ya wokovu kwa njia maalumu kama mteule mwakilishi wa Agano la Mungu katika agano la kifalme. Na upole alioonyesha Mungu kwa Daudi ulirithishwa pia kwa watu wa agano aliowawakilisha: wana wake wa kifalme, taifa la Israelii na watu wa mataifa wote waliofanyika kuwa sehemu ya Israelii. Kwa mujibu wa hekima ya Mungu isiyoelezeka, wote walipata neema ya jumla, pamoja na wasioamini katika Israelii. Lakini waumini wa kweli katika Israeli pia walipokea neema ya Mungu ya wokovu.

Ukarimu wa Mungu kwa watu wake kupitia Agano la Kale unaweka msingi wa namna ukarimu wa Mungu ulivyoathiri mabadiliko ya Agano Jipya pia.

Agano Jipya

Kwanza kabisa Agano Jipya linajikita katika ukarimu wa Mungu kwa Kristo, mwakilishi wa Agano Jipya. Tunapaswa kuwa wazi kwamba, sawa sawa na Adamu kabla ya anguko katika dhambi, Yesu hakuhitaji rehema, msamaha au neema ya wokovu kutoka kwa Mungu. Pamoja na hayo, vifungu kama Mathayo 3:16-17; Mathayo 12:18;na Luka 3:22 vinaonyesha kwamba wakati wa uzinduzi wa ufalme wake, baba alimtia mafuta Yesu kwa Roho wake kumtia nguvu yeye katika huduma yake. Kwa hakika, kwa mujibu wa Warumi 8:11, ilikuwa kwa nguvu za Roho Mtakatifu kwamba baba alimfufua

Yesu kutoka kwa wafu. Zaidi ya hapo, kwa mujibu wa Zaburi 2:4-6; Mathayo 28:18; na Matendo ya Mitume 2:31-33, ukarimu wa baba kwa Yesu ulimuinua katika wadhifa wake wa mamlaka ya sasa na nguvu wakati wa mwendelezo wa ufalme wake. Na upole huu utapelekea fursa na utukufu atakapokea Kristo katika utimilifu wa ufalme wake.

Katika sehemu ya pili, Agano Jipya pia linajikita juu ya kile wanathiolojia wa Kikristo mara nyingi wanakiita “umoja na Kristo”. Mafundisho haya yanaweka wazi kwamba ukarimu wa Mungu kwa Kristo una matokeo kwa Kanisa pia, watu wa agano anaowawakilisha.

Umoja wa waumini na Kristo una sura mbili. Kwa upande mmoja, tuko “katika Kristo.” Hii inamaanisha kwamba kwa sababu Kristo ni mwakilishi wa Agano letu, watu wa Agano Jipya wana mahusiano na Kristo katika mahakama ya mbinguni ya Mungu. Kwa hiyo, katika njia nyingi, kile kilicho kweli juu ya Kristo kinahesabika kuwa kweli kwa ajili ya wote anaowawakilisha katika mahakama ya Mungu. Hiki ndicho alikuwa nacho Paulo mawazoni aliposema katika Waefeso 1:13:

Nanyi pia katika huyo mmekwisha kulisikia neno la kweli, habari njema za wokovu wenu (Waefeso 1:13).

Lakini kwa upande mwingine, Agano Jipya halizungumzii tu peke yake juu ya waumini “kuwa ndani ya Kristo”. Inazungumzia pia juu ya “Kristo ndani yetu”. Maana yake, Kristo yupo kazini ndani ya waumini kwa njia ya Roho Mtakatifu katika uzoefu wa siku kwa siku hapa duniani. Sikiliza Warumi 8:10-11:

Na Kristo akiwa ndani yenu, mwili wenu umekufa kwa sababu ya dhambi; bali Roho yenu i hai kwa sababu ya haki. Lakini, ikiwa Roho wake yeye aliyemfufua Yesu katika wafu anakaa ndani yenu, yeye…ataihuisha na miili yenu iliyo katika hali ya kufa, kwa Roho wake anaekaa ndani yake (Warumi 8:10-11).

Kama kifungu hiki kinavyoonyesha, pamoja na kwamba waandishi wa Agano Jipya walikubaliana kwamba Kanisa lina mahusiano na Kristo huko mbinguni, walijua pia kwamba kipindi cha Agano Jipya kilikuwa hakijafikia utimilifu wake. Kama matokeo, maisha katika Agano Jipya sasa ni tofauti na yale yatakayokuwa Kristo atakaporejea. Kwa mfano, sasa watu wa Agano Jipya wa Mungu wanaendelea kutenda dhambi. Zaidi ya hapo, waumini wasio wa kweli – wale wasiokuwa na imani ya wokovu- wanabakia katika kanisa linaloonekana kwa macho pamoja na waumini wa kweli. Ni peke yake katika utimilifu ambapo kazi ya Kristo itakapokamilishwa.

Kwa sababu hii, Agano Jipya linafundisha kwamba, kabla ya kurejea kwa Kristo, Mungu anaonyesha neema ya jumla kwa watu wote katika kanisa linaloonekana, likiwahusisha waumini wa uongo. Kwa hakika vifungu kama Yohana 15:1-6 na Waebrania 6:4-6 vinathibitisha kwamba pamoja na kwamba wasioamini mara nyingi wanashuhudia rehema kubwa ya muda kutoka kwa Mungu, hawapokei neema ya wokovu. Lakini kwa wakati huo huo, Mungu ameonyesha neema ya wokovu kwa waamini wa kweli hata sasa. Haishangazi, kwa hiyo, kwa kila upande wa thiolojia ya Agano Jipya umewekwa katika misingi ya ukarimu wa Mungu.

**Katika yote Agano la Kale na Jipya tunaona ya kuwa Bwana anathibitisha ya kwamba yeye ni mwenye fadhili kwa wanadamu wote, kwa wote wazuri na wabaya, wenye haki na wasio haki, kwa wale walio watoto wake na ambao sio. Bwana ni mwenye fadhili kwa njia zifuatazo: kwanza kabisa, hatuharibu sisi mara moja pamoja na sisi wote kuwa watenda dhambi. Anaturuhusu sisi kuishi kwa neema yake. Katika sehemu ya pili, anatupatia Baraka ya mvua, na mvua inanyesha katika mashamba yote ya waovu na wenye haki. Tunaambiwa pia kwamba jua huifanya mimea kukua na kuwapatia uhai wenye haki na wasio na haki. Hii inamaanisha kwamba Mungu ni mwenye fadhili kwa viumbe vyote, wema na wabaya. Na kwamba anatupatia sisi fursa zot kutambua yeye ni nani. Anatuambia hayo kupitia rehema yake, Bwana huwapatia wale wasiomfuata yeye au hata kumkataa yeye fursa ya kusikiliza ujumbe wake, kulisoma neno lake na kuokolewa. Kwa hiyo Bwana ni mwenye fadhili hata kwa wanaokataa uwepo wake. Na kwa wale walio wake, anaahidi wakati wote kuwa nao na kuwabariki milele.**

**— Dr. Alvin Padilla, tafasiri**

Kama Paulo anavyoliweka katika Waefeso 2:8:

Kwa maana mmeokolewa kwa neema, kwa njia ya imani; ambayo hiyo haikutokana na nafsi zenu, ni kipawa cha Mungu (Waefeso 2:8).

Sasa baada ya kuwa tumeona namna mabadiliko ya mawasiliano kati ya Mungu na watu yanavyoweka wazi ukarimu wa Mungu, tunapashwa kutazama namna maisha katika Agano na Mungu pia hujumuisha vipimo vya uaminifu. Mahitaji haya ya utiifu yanafunua hali ya mioyo ya wale walio katika Agano na Mungu.

Vipimo Vya Uaminifu

Tunapaswa kutaja hapa kwamba katika karne ya 20 wasomi wengi walianza kulinganisha maagano ya kibiblia na maandiko mengine ya makundi ya Mashariki ya karibu ya kale, mara nyingi ikiitwa “misaada ya kifalme”. Katika misaada hii, mfalme mwenye nguvu alimpatia faida asie na nguvu au aliye chini yake. Uchunguzi wa mapema uliwaongoza wengi kuhitimisha kwamba hapakuwa na masharti au mahitaji, hapakuwa na vipimo vya uaminifu, kwa yule aliyepokea msaada. Na, kama matokeo, watafasili wengi wa biblia walitoa mawazo kwamba baadhi ya maagano ya kibiblia hayakuhitaji uaminifu kutoka kwa watu wa Mungu. Lakini, uchunguzi wa hivi karibuni umeonnyesha uelekeo wa pande mbili. Sasa tunajua kwamba hata misaada ya kifalme ilihitaji huduma ya uaminifu kutoka kwa wapokeaji. Kwa hiyo, tusishangazwe pale maandiko yanapotuambia ya kwamba Mungu alipima uaminifu watu wake katika kila agano la kibiblia, ikihusisha pia Agano Jipya.

Tunaposema Mungu hupima uaminifu wetu kama sehemu ya maisha katika Agano Jipya, tunapaswa kuepuka baadhi ya migogoro mikubwa. Kwanza, katika biblia yote, hakuna mwenye dhambi ambaye alipata wokovu kwa njia ya matendo mema. Hatutaweza kufikia ukamilifu unaotakiwa ili kupokea Baraka za milele za Mungu kwa juhudi zetu binafsi. Pili, kila tendo jema tunalotenda limewezeshwa na neema ya Mungu atendaye kazi ndani yetu. Hatuwezi kutimiza kazi yoyote njema nje na rehema ya Mungu na nguvu za Roho wake. Na tatu, bado tunahitajika kutambua kwamba wakati wote Mungu amewaita watu wake wa Agano katika uaminifu. Katika yote Agano la Kale na Jipya Mungu alipima au kuthibitisha hali halisi ya mioyo ya watu wake kupitia mwitikio wao katika amri zake.

**Ninachokitaka waumini wote katika Kristo kukijua ni kwamba mahusiano binafsi na Mungu hayakuanzia katika Agano Jipya. Ilikuwa ni utimilifu wa muda mrefu “nitakuwa Mungu wao nao watakuwa watu wangu”. Na hiyo ni kanuni kuanzia mwanzo, unajua, kuanzia bustani ya Edeni, kuanzia Mwanzo 12, kuanzia katika utengenezaji wa katika utengenezaji wa watu wa Agano. Na kwa hiyo kujitoa kwa ndani ni asili ya uaminifu. Sio matokeo ya uaminifu. Sio nje ya uaminifu…tunamtii Mungu kwa sababu ametupenda, kwa sababu ametukaribisha, kwasababu ametuumba, kwasababu amekuwa na sisi katika kila bonde, katika kila jangwa, katika kila ushindi. Na kwa hiyo, uaminifu ni kutokana na mahusiano na wala sio kutokana na sheria.**

**— Dr. Joel C. Hunter**

Kuona kile tunachomaanisha, tutafupisha namna vipimo vya uaminifu vinavyoonekana katika maagano ya Agano Jipya. Baadaye tutatazama vipimo vya uaminifu katika Agano Jipya. Hebu na tuanze na Agano la Kale.

Agano la Kale

Kila mmoja aijuaye biblia anafahamu ya kwamba Mungu alimjaribu Adamu kama muwakilishi wa agano la Mungu kwa njia ya maelekezo yake ndani ya bustani ya Edeni. Na pia tunajua ya kwamba Mungu amehimiza uaminifu wa watu wa agano lake katika Adamu: kizazi chote cha binadamu.

Nuhu pia alijaribiwa kwa maelekezo ya Mungu kama mwakilishi wa agano la Mungu kabla na baada ya gharika. Na maandiko yanaonyesha kwamba Mungu aliendelea kuijaribu mioyo ya watu wa agano lake katika Nuhu-tena, kizazi chote cha binadamu.

Habari za Maisha ya Ibrahim ni mfano wa namna Mungu alivyo jaribu uaminifu wa wazee kwa namna mbali mbali kama wawakilishi wa agano lake. Kama angalau mfano mmoja, Mwanzo 22:1-19 inatuambia sisi kwa ufasaha kwamba Mungu alimjaribu Abrahamu alipomuamuru kumtoa sadaka mwanae Isaka. Katika Mwanzo 22:12, malaika wa Bwana alimwambia Ibrahimu:

Kwa maana sasa ninajua ya kuwa unamcha Mungu, iwapo hukunizuilia mwanao, mwanao wa pekee (Mwanzo 22:12).

Tunaweza kuona katika kifungu hiki kwa nini Mungu alimuamuru Ibrahimu. Alimjaribu kuthibitisha hali halisi ya moyo wake.

Kwa namna hiyo hiyo, maandiko yanafundisha ya kwamba Mungu alijaribu waaminifu wa watu wake wa agano katika Ibraimu: watu wa Israeli na watu wa mataifa walioasiliwa katika Israeli.

Musa alijaribiwa na amri za Mungu katika maisha yake yote kama muwakilishi wa agano la Israeli. Na Mungu kwa ufasaha alielezea kwamba aliwapatia watu wa agano lake waisraeli sheria ili kuwajaribu. Sikiliza Kumbukumbu la Torati 8:2 ambapo Musa aliwaambia watu.

Bwana, Mungu wako, aliyokuongoza miaka hii arobaini katika jangwa, ili kukweze, kukujaribu, kuyajua yaliyo moyoni mwako, kwamba utashirika amri zake, au sivyo (Kumbukumbu la torati 8:2).

Kwa namna inayofanana na hiyo, habari za maisha ya Daudi zinaonyesha kwamba Mungu alijaribu uaminifu wa Daudi kama mwakilishi wa agano la kifalme za Israeli. Na kama ambavyo Agano la Kale zima linavotoa mfano kwa kurudia rudia, Mungu aliendelea kuwajaribu watu wake wa agano, wana wa Daudi na taifa la Israeli, katika vizazi vyao vyote.

Baada ya kutaja majaribu ya Mungu juu ya uaminifu katika maagano ndani ya Agano la Kale, sasa hebu tuchunguze namna Mungu ajaribuvyo uaminifu wa watu wake ndani ya agano jipya.

Agano Jipya

Sasa, kama tulivyokwisha kuona, neema ya Mungu imemwagwa ndani ya Agano Jipya haikuwahi kutokea hivyo katika historia ya Biblia. Bado iko wazi pia kwamba Agano Jipya lina maagizo yasiyo hesabika na maelekezo kutoka kwa Mungu. Je kwa nini huu ni ukweli? Sawa, sawa sawa na ilivyo katika Agano la Kale, agano jipya pia linahitaji majaribu ya uaminifu.

Kwa sababu hii, Agano Jipya linatenga uangalifu mkubwa katika uaminifu wa Kristo kama mwakilishi wa Agano Jipya. Linatuambia kwamba wakati wa uzinduzi wa ufalme, Yesu alifaulu kila jaribu la uaminifu ambalo Mungu aliuhitaji. Katika Waebrania

4:15 tunasoma:

Bali yeye alijaribiwa sawa sawa na sisi katika mambo yote, bila kufanya dhambi (Waebrania 4:15).

Na sikiliza Wafilipi 2:8 ambapo Paulo alirejelea uaminifu wa ajabu wa Kristo:

Tena, alipoonekana ana umbo kama mwanadamu, alijinyenyekeza akawa mtii hata mauti, mauti ya msalaba (Wafilipi 2:8)

Katika thiolojia ya Agano Jipya, kiwango cha juu kabisa cha uaminifu wa huduma ya Yesu kwa Mungu kilikuwa ni kifo chake cha hiyari msalabani. Lakini ni kwa nini tendo hili la uaminifu ni la muhimu sana?

Tangu wakati ule dhambi ilipoingia duniani, Mungu alitoa suluhisho la muda juu ya dhambi za watu wake wa agano kupitia damu ya Wanyama waliotolewa sadaka. Lakini kama Waebrania 10:1-14 inavyofundisha, sadaka hizi hazikuweza kuwapatia msamaha wa kudumu wa mwisho wa ushindi katika ufalme wa Mungu. Na kwa hiyo, uhamisho wa Israeli uliposogea, Mungu alifunua katika Isaya 53:1-12 ya kwamba alihitaji kifo cha hiari cha mtumishi wa Bwana, Masihi, kama ondoleo la dhambi kwa ajili ya dhambi za watu wake. Kwa njia ya kifo chake, wawakilishi wa agano la kifalme wangeweza kuwaingiza watu wa Mungu katika utukufu wa milele wa ufalme wake wa ushindi. Yesu alitimiza wajibu huu katika uzinduzi wakati alipotii kwa kifo kwa kujitolea juu ya msalaba. Tunaliona hili katika vifungu kama Mathayo 8:17; Matendo ya mitume 8:32-33; Warumi 6:10; na 1Petro 2:22-25. Kwa kushinda kipimo hiki cha uaminifu kama mwakilishi wa Agano Jipya, Yesu alileta ondoleo la dhambi la kudumu na msamaha wa milele kwa wote wanaomwamini.

Katika nyongeza ya kifo cha Yesu juu ya msalaba, vifungu kama Waebrania 8:1-2 pia vinaonyesha kwamba Kristo kama mwana wa Daudi, hutumika kwa utiifu mbinguni na katika muendelezo wote wa ufalme. Na 1Wakorintho 15:24 inatufundisha kwamba Kristo atakaporejea katika utukufu wakati wa ukamilifu, ataukabidhi ufalme kwa Mungu ambaye ni Baba kama tendo la huduma ya unyenyekevu.

Sasa, sawa sawa na ambavyo thiolojia ya Agano Jipya inasisitiza juu ya ukamilifu wa uaminifu wa Kristo kama mwakilishi wa Agano Jipya, inasisitiza pia kwamba vipimo vya uaminifu bado vinatumika juu ya kanisa, watu wa agano jipya.

Kwa mara nyingine tena, inasaidia kuvielewa vipimo vya uaminifu kwa kanisa katika mazingira ya muungano wa kanisa na Kristo. Kwa upande wingine, kanisa ni “ndani ya Kristo” kwa maana ya kwamba sisi tunatambuliwa na yeye mbele za Mungu katika mahakama yake ya mbinguni. Na kwa mujibu wa 1Timotheo 3:16, Kristo alikuwa ndiye aliyeshinda kipimo cha uaminifu kwa ukamilifu na hilo lilithibitishwa pale alipofufuliwa na Roho mtakatifu kutoka kwa wafu. Kwa sababu hii, sawa sawa na vifungu kama Warumi 4:23-25 vinavyofundisha uthibitisho huu wa haki wa Kristo katika mahakama ya mbinguni umeingizwa kwa wote walio na Imani ya wokovu ndani yake. Ndani ya Kristo, waumini wa kweli hukumiwa kama wale waliofauru vipimo kwa sababu Kristo amefaulu vipimo kwa niaba yao. Ukweli huu wa ajabu juu ya Kristo katika mahakama ya Mungu ya mbinguni ni msingi wa mtazamo wa thiolojia ya agano jipya ambao wanathiolojia wa kiprosestant wameiita “*sola fade,”* au kuhesabiwa haki kwa njia ya Imani pekee.

Kwa upande mwingine, ushirika na Kristo pia unamaanisha uzoefu wa siku kwa siku “Kristo ndani yetu.” Wakati kanisa bado liko duniani kabla Kristo hajarudi katika utukufu, watu ndani ya kanisa wanapitia majaribu ya uaminifu ambayo yanathibitisha hali halisi ya mioyo yao. Na Roho wa Kristo hutenda kazi ndani ya waumini ili kututakasa. Upande huu wa muungano na Kristo unafanana na mafundisho ya waprosestanti ya utakaso, au mwendelezo wa kutafuta utakatifu. Na maandiko yanatufundisha kwamba kujaribiwa ni namna Mungu anavyotuongoza kuingia katika utakaso. Kama Yakobo1:2-3 inavyosema:

Ndugu zangu, hesabuni ya kuwa ni furaha tupu, mkiangukia katika majaribu mbali mbali; mkifahamu ya kuwa kujaribiwa kwa Imani yenu huleta saburi (Yakobo 1:2-3)

Sasa, kwa mara nyingine tena, ni lazima tukumbuke kwamba wakati wa uzinduzi na mwendelezo wa ufalme wa Kristo, kanisa linaloonekana, linahusisha waumini wa uongo na wa ukweli. Na ni kupitia majaribu ya uaminifu ambapo makundi yote yanajiweka wazi kama wanayo Imani ya wokovu au hawana. Waumini wa uongo hushindwa na majaribu ya uaminifu na huacha kumtumikia Kristo.

Kinyume chake, waumini wa kweli, pamoja na kwamba siyo wakamilifu katika maisha haya, watavumilia katika uaminifu wao kwa Kristo kupitia nguvu za Roho. Kama tunavyosoma katika 1Yohana 2:19 kuhusiana na waumini wa uongo:

Walitoka kwetu, lakini hawakuwa wa kwetu. Maana kama wangalikuwa wa kwetu, wangalikaa pamoja nasi. Lakini walitoka ili wafunuliwe kwamba si wote walio wa kwetu (1Yohana 2:19).

Kama kifungu hiki kinavyoonyesha, thiolojia ya Agano Jipya imejumuisha amri nyingi sana kutoka kwa Mungu kama vipimo vya uaminifu kuwapima wale ambao ni sehemu ya mwili wa waumini wa kweli.

**Katika usiku ule aliosalitiwa, Yesu Kristo alianzisha agano jipya. Na sawa sawa na maagano yote, hili ni lile linalohusisha kujitoa kwa pande mbili na majukumu ya pande mbili. Na moja kati ya kujitoa kwetu kukubwa ndani ya hili agano la ajabu ni kujitoa chini ya uongozi wa Yesu Kristo, kuwa mwaminifu katika mapenzi yake na njia zake, kutiisha silaha zetu katika ubwana wake wa kweli, na kuishi hivyo katika njia sahihi, katika upendeleo wa mioyo yetu na utayari wa kuufuata moyo wa Mungu duniani. Lakini moja ya vitu ambavyo hakika ni muhimu kuviongeza hapa ni kwamba utumilifu wa wajibu wa agano letu leo ni ule utimilifu tunaouishi kwa nguvu na uwepo wa Roho mtakatifu. Na Roho mtakatifu hubadilisha tabia ya uaminifu huo na kuupandisha juu ya kiwango cha kawaida ili kwamba ibadilike, katika lugha ya maandiko, agano hili linakua la tunamfurahia. Na inakupatia wewe mawazo ya kwamba kwa nini mtume anaweza kusema wajibu wetu kumtii Mungu siyo kazi ngumu, bali ni haki na Amani na furaha katika Roho mtakatifu. Baadhi ya kila upande kuridhia. Yule anayetutunza anatufurahia nasi watakatifu wakuu wametuambia ya kwamba jukumu hili linakuwepo ili kuwa waaminifu na watiifu kwa Bwana wetu ni moja kati ya yale tunayoyatimiza siyo kwa kusukumwa, bali kwa kutamani, na kwa mioyo yetu yote kwa sababu amekwisha kutununua. Na yeye mwenyewe na njia zake zinatufurahisha.**

**— Dr. Glen G. Scorgie**

Tumeona mabadiliko ya mawasiliano katika Agano Jipya kuhusiana na ukarimu wa kiungu wa Mungu na vipimo vya uaminifu, tunapaswa kugeukia kipengele cha tatu. Hebu na tuchunguze matokeo ya baraka na laana juu ya uaminifu na uasi.

Matokeo

Tutatazama matokeo ya uaminifu na uasi katika agano na Mungu kwa kufuatisha majadiliano yetu ya hapo awali. Kwa kifupi tutachunguza maagano ya Agano la Kale na baadae Agano Jipya. Hebu kwanza tuone matokeo ya baraka na laana katika maagano ya Agano la Kale.

Agano la Kale

Kabla ya Agano Jipya, matokeo ya baraka na laana vilikuwa ni vipimo muhimu ya mahusiano ya Mungu na wawakilishi wake wa agano, na watu wake wa agano kwa ujumla. Sasa, kama tulivyotaja tayari, mara nyingi Mungu alitekeleza matakwa ya agano lake kwa namna iliyokuwa tofauti na uelewa wa kibinadamu. Kwa hiyo, katika Maandiko mara nyingi Mungu aliharakisha, aliongeza, alipunguza, alichelewesha na hata kufuta baraka na laana za agano lake kwa nyakati tofauti katika namna ambayo zilikuwa zaidi ya uelewa wa kibinadamu. Lakini mara nyingi alifanya hivyo kwa mujibu wa ukamilifu wa hekima yake na wema wake.

Katika agano la msingi, Mungu alimlaani Adamu, wawakilishi wake wa agano, kwa mateso na kifo kama matokeo ya uasi. Lakini pia tunaona baraka za Mungu kwa Adamu. Katika Mwanzo 3:15, Mungu aliahidi ushindi kwa binadamu juu ya kizazi cha nyoka. Na vyote hivi, laana hii ya kifo na tumaini la ushindi vilirithishwa kwa kadri Mungu alivyoona inafaa, kwa watu wa agano walio wakilishwa na Adamu, kizazi cha binadamu.

Katika agano la asili la utulivu, mwakilishi wa agano, Nuhu, alipokea baraka kwa kutokana na huduma yake ya uaminifu. Lakini aliendelea pia kukutana na laana, kama vile shida katika familia yake baada ya gharika. Baraka za aina hiyo hiyo na laana zilikuja kwa vizazi ya baadaye vya binadamu, watu wa agano waliowakilishwa na Nuhu.

Katika agano la uteule wa Israeli, Ibrahimu pia alipokea matokeo ya baraka na laana kama mwakilishi wa agano la Mungu. Matokeo haya yalirithishwa kwa watu wa agano kwa Israeli na wale walioathiriwa katika Israeli kwa vizazi vilivyofuata.

Kwa namna hiyo hiyo, katika agano la sheria, Musa alipokea baraka za Mungu na laana katika maisha yake kama mwakilishi wa agano. Kwa nyongeza, sheria ya Musa iliweka wazi baraka nyingi maalumu na laana ambazo zingelikuja kwa watu wa agano wa wa Israeli na wa mataifa walioathiriwa katika Israeli.

Katika agano la kifalme, Daudi mwenyewe, kama mwakilishi wa agano, alipokea matokeo ya baraka na laana kwa kadri alivyokuwa mwaminifu na muasi. Ukweli huo ulikuwa dhahili kwa ajili ya watu wa agano aliowawakilisha, uzao wake wa kifalme na watu wa Israeli na wa mataifa walioathiriwa katika Israeli.

Tumegusia kwa kifupi juu ya matokeo ya baraka na laana katika maagano ya Agano la Kale. Hili limetuwekea msingi juu ya ambacho waandishi wa agano jipya walichofundisha kuhusiana na matokeo ya uaminifu na uasi yanavyohusiana na agano jipya katika Kristo.

Agano Jipya

Thiolojia ya Agano Jipya inasisitiza kwamba Kristo kama mwakilishi wa Agano Jipya, alikutana na vyote laana ya Mungu na baraka za Mungu. Kama Paulo alivyoeleza katika Wagalatia 3:13, Yesu alivumilia laana ya Mungu kwa ajili ya dhambi za wote wanaomwamini alipoteseka mpaka kifo juu ya msalaba.

Sasa, Yesu hakuingia katika laana ya Mungu kwa sababu ya makosa yake. Hakuwa na dhambi binafsi. Lakini kwa ajili ya kutimiza Isaya 53:1-12, alibeba hukumu ya Mungu kama mfalme asiye na makosa kwa niaba ya watu wa Mungu katika vizazi vyote. Kinyume chake, kwa sababu ya utakatifu wake, Kristo alipokea baraka za Mungu pia. Yesu ni mwanadamu pekee aliyemtumikia Mungu kwa ukamilifu na alistahili kulipwa na Mungu baraka za milele. Sikiliza mahusiano kati ya uaminifu wa Kristo na baraka za Mungu katika Wafilipi 2:8-9:

Kristo akawa mtii hata mauti, kwa hiyo tena Mungu alimuadhimisha mno, akamkirimia jina lile lipitalo majina yote (Wafilipi 2:8-9).

Katika theolojia ya Agano Jipya, ufufuo wa Yesu na kupaa kwake katika kuanzisha ufalme wake yalikuwa ndio malipo ya haki kwa ajili ya uaminifu wake mkamilifu mbele za Mungu. Yesu hufurahia baraka za Mungu katika kipindi chote cha mwendelezo wa ufalme wake anapotawala viumbe vyote katika mkono wa kuume wa Baba. Na atabarikiwa hata zaidi katika utimilifu wa ufalme wake wakati atakapopokea urithi wake wa milele wa kutawala viumbe vyote vipya.

Sasa, kwa kadri ambavyo theolojia ya Agano Jipya inamsifu Yesu kwa kupokea baraka ya kutawala viumbe vyote, tunajua ya kwamba matokeo ya agano jipya yanalihusu kanisa pia, ambao ni watu wa Agano Jipya.

Kwa mara nyingine tena, mafundisho ya Agano Jipya ya umoja ndani ya Kristo yanaelekeza pande mbili za ukweli huu. Katika upande mmoja, kwa sababu tuko “ndani ya Kristo” kila baraka ya milele ya Mungu tayari imekwisha kutolewa kwa waumini wa kweli. Waumini wa kweli wanaweza kutulia kwa kujiamini katika ukweli wa kwamba hawataweza kupitia laana ya milele ya Mungu. Baraka yao ya milele iko salama kwa sababu Kristo ni mwakilishi wao wa agano. Paulo alikuwa na wazo hili akilini alipoandika doksolojia yake ijulikanayo vizuri Waefeso 1:3:

Atukuzwe Mungu, baba wa Bwana wetu Yesu Kristo aliyetubariki kwa baraka zote za rohoni, katika ulimwengu wa roho ndani yake Kristo (Waefeso 1:3).

Kwa sababu tumetambuliwa na Kristo mbinguni, waumini wa kweli tayari wamekwisha kupokea “baraka zote za kiroho.” Sawa sawa na ambavyo Kristo alibeba laana za milele za Mungu kwa niaba yetu, alipokea pia malipo ya baraka za milele kutoka kwa baba kwa niaba yetu.

Kwa upande mwingine ushirika wetu na Kristo unamaanisha Kristo yu ndani yetu. Hiyo inamaanisha kusema, yuko kazini ndani ya waumini wa kweli ili ya kwamba waweze kuyashuhudia matokeo ya uaminifu na uasi katika maisha yao ya kila siku.

Sasa, kwa mara nyingine, tunapaswa kukumbuka kwamba mpaka Kristo atakaporejea katika utukufu, kanisa linaloonekana linawahusisha wote waumini wa uongo na waumini wa ukweli. Na thiolojia ya Agano Jipya inaelezea namna matokeo ya baraka na laana, katika Maisha haya na katika milele, yanavyohusika katika makundi haya yote.

Vifungu kama Luka 12:45-46 na Warumi 2:4-5 vinaelezea kwamba, kwa kadri waumini wa uongo wanavyoendelea kumuasi Mungu, baraka wanazozipokea katika maisha haya zinaongeza laana ya Mungu ya milele juu yao katika hukumu ya mwisho. Na magumu na laana wanazozipitia katika maisha haya ni majaribio ya awali ya laana za milele watakazozipokea Kristo atakaporejea.

Kwa ajili ya kutofautisha, waumini wa kweli pia hupokea vyote baraka na laana katika maisha haya. Lakini baraka ambazo hupokelewa na waumini wa kweli katika Maisha haya ni vionjo vya awali vya baraka za milele zitakazowajilia wakati wa utimilifu wa ufalme. Na kwa waumini wa kweli, sawa sawa na vifungu kama Waebrania 12:1-11 vinavyotuambia, magumu ya muda, au laana, ni upendo wa Mungu na marudi ya kibaba. Magumu haya hututakasa sisi na kuongeza baraka za milele tutakazozipokea Kristo atakaporejea. Kama tunavyosoma katika Ufunuo 21:6-8, Mungu anasema:

Mimi nitampa yeye mwenye kiu, ya chemichemi ya maji ya uzima bure. Yeye ashindaye atayarithi haya, nami nitakuwa Mungu wake, naye atakuwa mwanangu. Bali waoga, na wasioamini, na wachukizao, na wauaji, na wazinzi, na wachawi, na hao waabuduo sanamu, na waongo wote, sehemu yao ni katika lile ziwa liwakalo moto na kiberiti (Ufunuo 21:6-8).

Katika siku hiyo waumini wa uongo katika Agano Jipya watahukumiwa katika hukumu ya milele. Lakini waumini wa kweli watapokea urithi wao wa milele katika uumbaji mpya wa utukufu.

**Tukitaka kuona baraka ambazo watu wa Mungu wanapokea baada ya hukumu ya mwisho, tungeweza kwenda kwenye Ufunuo 21,22, picha hizi za ajabu za uumbaji mpya katika mwisho wa dunia. Na ninapenda maelezo haya ya viumbe vipya ndani ya Ufunuo 21, 22, kwa sababu siyo tu peke yake ukamilifu wa mwanzo, wa bustani, siyo tu peke yake kurejea bustanini. Ni kwa hakika upanuzi wa bustani. Ni mabadiliko. Ni bora zaidi ya Edeni ilivyokuwa. Kwa hiyo ndani ya Edeni, Adamu na Eva walikuwa na wajibu wa kutawala chini ya Mungu, kuitunza bustani na uwakili wa dunia. Katika viumbe vipya sisi pia tutafanya hivyo, na hiyo ndiyo baraka yetu. Lakini hatutatenda dhambi kamwe. Adamu na Eva bado walikuwa na uwezekano wa kutenda dhambi. Katika viumbe vipya, watu wa Mungu hawataanguka. Ndani ya Edeni, Yesu hakuwepo hapo, hakuwepo hapo kimwili. Katika uumbaji mpya Yesu atakuwepo. Kwa hiyo baraka tunayoirithi kama watu wa Mungu watu wa agano jipya ni hakika ya uumbaji mpya ambayo ni bora kuliko kitu chochote ambacho ulimwengu umewahi kukijua.**

**— Dr. Stephen E. Witmer**

HITIMISHO

Katika somo hili juu ya Agano Jipya ndani ya Kristo, tumezingatia uongozi wa ufalme wa Mungu na kuona namna Mungu anavyosimamia ufalme wake kupitia wawakilishi wa agano, na namna alivyoanzisha kanuni sahihi kwa kadri agano lake lilivyopanuka kwa kuzaliana. Tumechunguza pia namna mabadiliko ya mawasiliano kati ya Mungu na watu wake wa agano yalivyohusisha ukarimu wake wa kiungo, vipimo vyake vya uaminifu, na matokeo ya uaminifu na uasi.

Kwa kadri tunavyotafuta kuelewa agano jipya kwa ukamilifu, ni lazima tukumbuke kwamba agano jipya ndani ya Kristo halikuwa tu sehemu moja ndogo ya thelojia ya Agano Jipya kama la mwisho katika maagano ya Mungu na watu wake, Agano Jipya kwa undani liliathiri kila kitu kilichoandikwa na waandishi wa Agano Jipya. Mungu aliweka makubaliano maalumu na watu wake katika Kristo kupitia Agano Jipya. Na kwa kadri tunavyoelewa juu ya agano hili jipya, ndivyo tutakavyoweza kuona alama za muhimu zaidi za thelojia ya Agano Jipya.

WAANDAAJI WA SOMO

**Dr. Simon Vibert (Mwongozaji)** ni makamu mkuu wa chuo cha Wycliffe Hall kinachomilikiwa na chuo kikuu cha Oxford ambapo pia hutumika kama Mkurugenzi wa Shule ya Mahubiri. Dr. Vibert alipata digrii yake ya uzamili katika thiolojia (Th.M.) kutoka chuo kikuu cha Glasgow, na digrii yake ya uzamivu (D.Min.) kutoka katika chuo kiitwacho Reformed Theological Seminary, na Astashahada yake katika kujifunza na kufundisha elimu ya juu kutoka katika chuo cha Oxford. Yeye ni mdhamini wa Latimer Trust, mshirika wa Church of England Evangelical Council, na aliwahi kutumika kama mwenyekiti wa Fellowship of Word and Spirit. Pia Dr. Vibert alitumika kwa muda wa miaka 8 kama kasisi wa kanisa la St. Luke's Church Wimbledon Park. Ameandika vitabu vingi mbalimbali na matini za kithiolojia, ikiwemo *Ubora wa Mahubiri: Kujifunza kutoka katika Walifaulu* (IVP, 2011); *Msongo wa Mawazo: Njia ya Amani* (Inter-Varsity Press, 2014); na *Maisha Aliyoyabadilisha Yesu* (Christian Focus Publications, 2010).

**Dr. Constantine R. Campbell** ni mwalimu msaidizi wa Agano Jipya katika chuo cha Trinity Evangelical Divinity School.

**Dr. Joel C. Hunter** ni mchungaji kiongozi wa Northland, A Church Distributed in Longwood, FL.

**Mr. Bradley T. Johnson** ni Mchungaji wa Wesley Chapel United Methodist Church na Mwalimu wa muda, Asbury Theological Seminary.

**Dr. Daniel L. Kim** ni mwalimu msaidizi wa Agano la Kale, Covenant Theological Seminary.

**Dr. Sean McDonough** ni mwalimu wa Agano Jipya, Gordon-Conwell Theological Seminary.

**Dr. Alvin Padilla** ni makamu wa raisi wa mambo ya elimu, Western Theological Seminary.

**Dr. Glen G. Scorgie** ni mwalimu wa thilojia. Bethel Seminary, San Diego.

**Dr. Stephen J. Wellum** ni mwalimu wa thilojia ya kikristo, The Southern Baptist Theological Seminary.

**Dr. Stephen E. Witmer** ni mwalimu wa muda wa Agano, Gordon-Conwell Theological Seminary na Mchungaji kiongozi wa ushirika wa kikristo huko Pepperell, MA.